b"\n_START_ARTICLE_\nNioro del Rip\n_START_SECTION_\nHist\xc3\xb2ria\n_START_PARAGRAPH_\nLa ciutat \xc3\xa9s d'una import\xc3\xa0ncia capital pel pa\xc3\xads;  en principi sobre el pl\xc3\xa0nol hist\xc3\xb2ric, era la capital del Rip (regne del almamy Maba Diakhou B\xc3\xa2). El fundador del muridisme, Cheikh Ahmadou Bamba Mback\xc3\xa9, hi va estar un temps. _NEWLINE_El Departament de Nioro cont\xc3\xa9 misteriosos cercles m\xc3\xa9gal\xc3\xadtics,\xc2\xa0 que s'atribueixen als sereres i que no es veuen en cap altre lloc._NEWLINE_Mentre que la ciutat portava inicialement el nom de Paos-Dimbar, Maba Diakhou Ba, despr\xc3\xa9s d'haver conquistat la ciutat l'any 1861, la va rebatejar Nioro del Rip: el nom Nioro li va donar per la ciutat de Nioro del Sahel, que el seu aliat al-Hadjdj Umar Tall acabava de conquistar i el nom de Rip li va donar pel nom que portava l'estat dels Badibou, una prov\xc3\xadncia autonoma del regne del Saloum (anteriorment sota el control de la fam\xc3\xadlia Marone durant m\xc3\xa9s de 4 segles; els Marone eren una fam\xc3\xadlia procedent de Mali) que Maba Diakhou havia sotm\xc3\xa8s i rebatejat Rip. Fou sotmesa a Fran\xc3\xa7a el 1865.\n_START_SECTION_\nAdministraci\xc3\xb3\n_START_PARAGRAPH_\nEl Municipi \xc3\xa9s capital del departament de Nioro del Rip, a la Regi\xc3\xb3 de Kaolack.\n_START_SECTION_\nGeografia\n_START_PARAGRAPH_\nNioro del Rip es troba sobre la carretera nacional N4 que connecta Kaolack a Ziguinchor travessant\xc2\xa0 G\xc3\xa0mbia._NEWLINE_Les localitats m\xc3\xa9s pr\xc3\xb2ximes s\xc3\xb3n Keur Ali Gueye, Paoskoto, Diamaguene, Keur Bidji Ouri, Lougue, Bamba, Bakesaloum, Mbaye Faye Fafa i Mbap.\n_START_SECTION_\nPoblaci\xc3\xb3\n_START_PARAGRAPH_\nL'organitzaci\xc3\xb3 social revela la riquesa de la societat africana\xc2\xa0; gaireb\xc3\xa9 totes les \xc3\xa8tnies del S\xc3\xa9n\xc3\xa9gal hi s\xc3\xb3n representades i hi viuen en harmonia. Les m\xc3\xa9s nombroses s\xc3\xb3n els w\xc3\xb2lofs, haal-poular (peul, tuculor, laob\xc3\xa9s\xe2\x80\xa6), sereres, mandings, Dioles o joles, mancagnes, diakhank\xc3\xa9s, maures, etc._NEWLINE_En el moment dels cens de 1988 i 2002, la poblaci\xc3\xb3 s'elevava respectivament a 11.841 i 13.976 persones._NEWLINE_El 2007, segons les estimacions oficials, Nioro del Rip tindria 15.643 habitants.\n_START_SECTION_\nEconomia\n_START_PARAGRAPH_\nSobre el pla econ\xc3\xb2mic, Nioro constitueix un relleu entre el nord i el sud, i \xc3\xa9s el centre de la conca cacauetera que proporciona els cacauets, primera cultura comercial del Senegal."